5. ΑΠΟΦΑΣΙΣ ΔΣ ΤΟΥ ΙΚΑ Αριθ. 121 της 12/28 Απρ. 1980 (ΦΕΚ Β΄ 418) Περί καθορισμού ποσοστού συμμετοχής των ασφαλισμένων στη δαπάνη για την περίθαλψη τέκνων τους βάσει του άρθρ. 6 του Νόμ. 861/79 και διαδικασίας παροχής της περιθάλψεως αυτής. Υπόψη του οποίου τέθηκε: Α)........................................................................... Β).................. θέμα καθορισμού ποσοστού συμμετοχής των ασφαλισμένων στη δαπάνη για την περίθαλψη των σωματικώς ή νοητικώς αναπήρων ή δυσπροσαρμόστων τέκνων τους βάσει του άρθρ. 6 του Νόμ. 861/79 και Γ)Θέμα περί της διαγραφής ειδικής διαδικασίας για την παροχή αυτής της περιθάλψεως λαμβάνοντας υπόψη τις από 21.1.80 και 8.3.80 εισηγήσεις της Δ/νσεως Παροχών και τις απόψεις των μελών του, Α)............................................................................ .............................................................................. Β)Αποφασίζει κατά πλειοψηφία. α)Εγκρίνει μειοψηφούντων των μελών αυτού Ν. Παπαγεωργίου Ι. Ιορδανίδη και Π. Παναγιωτόπουλου τη συμμετοχή των ασφαλισμένων κατά μήνα στην πέραν των 4.000 δρχ. δαπάνη περιθάλψεως των σωματικώς ή νοητικώς αναπήρων ή δυσπροσαρμόστων τέκνων τους, κατά το άρθρ. 6 του Νόμ. 861/79 σε ποσοστό 25%. Σε περίπτωση περιθάλψεως περισσοτέρων του ενός τέκνων συμμετοχή καταβάλλεται μόνο για το πρώτο. Γ)Αποφασίζει ομόφωνα, Εγκρίνει την μέχρι της σχετικής συμπληρώσεως του Κανονισμού Νοσοκομειακής Περιθάλψεως σε ότι αφορά τα κατωτέρω εις την παρ. 3 εδ. γ΄ οριζόμενα εφαρμογή των ακολούθων κανόνων και διαδικασίας για την παροχή της περιθάλψεως του άρθρ. 6 του Νόμ. 861/79. 1.Περίθαλψη κατά την έννοια του αρ. 6 του Νόμ. 861/79 παρέχεται σε νοητικώς ή σωματικώς ανάπηρα ή δυσπροσάρμοστα τέκνα ασφ/νων, στα Ιδρύματα που προσδιάζουν σε κάθε περίπτωση όταν η κατάσταση τους απαιτεί α)ειδική εκπαίδευση με σκοπό την άρση των δυσμενών συνεπειών της αναπηρίας τους και την ένταξή τους στο κοινωνικό σύνολο, υπό την προϋπόθεση ότι είναι δεκτικά τοιαύτης εκπαιδεύσεως, είτε β)την αδιάκοπη παρακολούθηση ή επιτήρησή τους ή την παροχή ιατρικών φροντίδων που δεν είναι δυνατόν να παρασχεθούν στο σπίτι ή όταν γ)οι συνθήκες διαβιώσεως της οικογενείας ή η βαρύτης της αναπηρίας του παιδιού επιβάλλουν την απομάκρυνσή του από το οικογενειακό περιβάλλον ή καθιστούν αδύνατη η δυσχερέστατη την επιμέλεια ή την περίθαλψη του μέσα σ’ αυτό. 2.Η κατά την παραπάνω έννοια περίθαλψη μπορεί να πραγματοποιηθεί σε ειδικά θεραπευτήρια του ΙΚΑ, και, εφ’ όσον δεν υπάρχουν, σε δημόσια ή κοινωφελή ιδρύματα ή σε ιδιωτικά με τα οποία το ΙΚΑ συνάπτει συμβάσεις ή τέλος, σε περίπτωση ελλείψεως όλων αυτών, και σε μη συμβεβλημένα ιδρύματα κατ’ αναλογία προς το άρθρ. 3 παρ. 2 του Κανον. Νοσοκ. Περιθάλψεως. 3.Για την εισαγωγή τέκνων ασφ/νων στα ειδικά θεραπευτήρια κλπ. απαιτείται έγκριση από τα όργανα του Ιδρύματος που καθορίζεται με απόφαση του Δ.Σ. Η χορηγούμενη από το Ίδρυμα έγκριση ισχύει για ορισμένο κύκλο εκπαιδεύσεως ή χρόνο περιθάλψεως, που είναι δυνατό να παραταθεί ανάλογα με τις πραγματικές ανάγκες του τέκνου, τη φύση της θεραπείας και τις δυνατότητες βελτιώσεως και προόδου που υπάρχουν στη συγκεκριμένη περίπτωση, πάντα στο μέτρο του απολύτως επιβεβλημένου. Η εκπαίδευση των αναπήρων, δυσπροσαρμόστων κλπ. ατόμων μπορεί να διαρκέσει μέχρι το 18ο έτος της ηλικίας τους, σε εξαιρετικές δε μόνο περιπτώσεις βάσει ειδικά αιτιολογημένων γνωματεύσεων, το πολύ μέχρι τη συμπλήρωση του 21ου έτους ή μέχρι το τέλος της εκπαιδευτικής περιόδου, στη διάρκεια της οποίας συμπληρώνουν το 21ο έτος. 4.Όργανα που παρέχουν την έγκριση για εισαγωγή των παραπάνω προσώπων στα ειδικά ιδρύματα είναι:  α)Για απροσάρμοστα παιδιά μέχρι 15 ετών ο εκάστοτε Δ/ντης του Κέντρου Παιδοψυχικής Υγιεινής Αθηνών ή ο Προϊστάμενος του Τμήματος Υγιεινής και Προνοίας του Υποκ/ματος Θεσ/νίκης για τους ασφαλισμένους των Υποκ/μάτων Μακεδονίας και Θράκης. β)Για απροσάρμοστα παιδιά μετά τη συμπλήρωση του 15ου έτους της ηλικίας τους, Υγειονομική Επιτροπή που θα αποτελείται 1)Στη Αθήνα και προκειμένου για παιδιά περιοχής Αθηνών και Πειραιώς, από τον εκάστοτε Δ/ντή του Κέντρου Παιδοψυχικής Υγιεινής, ένα παιδοψυχίατρο ή ψυχίατρο και τον παιδίατρο του Κέντρου, 2)στη Θεσ/νίκη από τον Προϊστάμενο του τμήματος Υγιεινής και Προνοίας, ένα παιδοψυχίατρο, ή νευρολόγο ψυχίατρο και ένα παιδίατρο, 3)στα άλλα Περ/κα Υποκ/ματα θα γνωματεύει η Α.Υ.Ε. με τη συμμετοχή ψυχιάτρου και παιδιάτρου ή σε περίπτωση που αυτό δεν είναι δυνατό, ιατρού μιας απ’ τις δύο ειδικότητες. γ)Για την εισαγωγή σπαστικών παιδιών στα ειδικά θεραπευτήρια ή Α.Υ.Ε. του αρμόδιου Περ/κού Υποκ/ματος, στην οποία όταν πρόκειται για μικτά περιστατικά (π.χ. σπαστικά- κωφάλαλα), θα μετέχει και ιατρός ανάλογης ειδικότητος. δ)Για την εισαγωγή σε ασυλιακά ιδρύματα παιδιών, με βαρειές νοητικές ή σωματικές αναπηρίες αρμόδιες να γνωματεύουν, πάντα με ειδική αιτιολογημένη, είναι οι Υγειονομικές Επιτροπές του στοιχ. β΄, στις οποίες όταν ο εξεταζόμενος είναι άνω των 15 ετών αντί παιδιάτρου θα μετέχει παθολόγος ή χειρούργος. (Μετά την σελ. 266,02(θ) Σελ. 266,03 Τεύχος Δ112-Σελ. 93 Ποσοστό συμμετοχής ασφαλισμένων 15Β.Ε.θ.5 5.Η πορεία της αγωγής ή θεραπείας και γενικότερα η περίθαλψη στα ειδικά ιδρύματα παρακολουθείται από τους ελεγκτές ιατρούς της αντίστοιχης ειδικότητας, οι δε όροι διαβιώσεως και υγιεινής (διαιτολόγο, καθαριότητα, γενικές συνθήκες λειτουργίας ιδρυμάτων κλπ.) από επισκέπτριες αδελφές, οι οποίες επίσης θα παρακολουθούν την πλήρωση και των ειδικών προϋποθέσεων που αναφέρονται στην άδεια λειτουργίας κάθε Ιδρύματος (αριθμός προσωπικού, ειδικότητα κλπ.). Σελ. 266,04 Τεύχος Δ112-Σελ. 94 15Β.Ε.θ.5 Ποσοστό συμμετοχής ασφαλισμένων 